open-index/open-wikipedia-markdown huggingface dataset:
Aug. H. Soini

**August Heikki Soini** (8. maaliskuuta 1874 Kuopio – 15. maaliskuuta 1919 Helsinki) oli suomalainen liikemies, kunnallispoliitikko ja toimitusjohtaja.

Soini aloitti liikealalla jo nuorena poikana palvellen neljä vuotta Birger Hallmanin liikkeessä. Hän kävi sitten Kuopion kauppakoulun ja oli Raahen työväenkaupan johtajana 1897–1898, Porvoon osuuskaupan johtajana 1898 ja Raahen rautatien kasöörinä rautatietä rakennettaessa. Tämän jälkeen Soini perusti Raaheen siirtomaa- ja rautatavaraliikkeen ja piti sitä vuoteen 1902 saakka. 

Vuonna 1902 Soini valittiin Helsinkiin perustetun Talous-Osakekaupan toimitusjohtajaksi ja hän hoiti tätä tehtävää vuoteen 1914 saakka jolloin hänestä tuli Suomen Tulitikkuyhdistyksen johtaja. Soini harjoitti Helsingissä myös omaa tukkukauppaa *Aug. H. Soini Osakeyhtiön* nimissä. Hän oli Helsingin Kauppiaiden Yhdistyksen johtokunnan jäsen ja puheenjohtaja ja kuului Helsingin kaupunginvaltuustoon. Soini kuului Helsingin Kauppiaiden Kauppakoulun perustajiin ja oli koulun johtokunnan puheenjohtajana. Soini oli mukana Suomalaisen puolueen toiminnassa ja oli ehdokkaana vuoden 1907 eduskuntavaaleissa.

Soini oli omistajana kahvipaahtimo Osakeyhtiö Kaffe Aktiebolagissa (36%) ja Konekauppa-Osakeyhtiö Aatrassa (25%) sekä toimitusjohtajana Suomalainen Tupakkatehdas Oy:ssä. Hän oli myös helsinkiläisen olutpanimon Oy Fortuna Ab:n johtokunnan jäsenenä.

Soinin kuoltua runoilija Eino Leino kirjoitti hänestä muistorunon joka julkaistiin Helsingin Sanomissa maaliskuussa 1919 ja Leinon runokokoelmassa *Syreenien kukkiessa*. Soini oli tukenut taloudellisesti runoilijaa ja vähän ennen kuolemaansa hän oli aikonut lahjoittaa Leinolle talon Espoon Suvisaaristosta. Soinin kuoleman vuoksi tämä hanke raukeni. Soini on haudattu Hietaniemen hautausmaalle.

August Heikki Soini oli naimisissa Signe Maria Höckertin (1868–1947) kanssa. Heillä oli neljä lasta joista tytär Maili Tellervo (1800–1985) oli naimisissa itävaltalaisen tekstiilitehtailijan pojan, taidemaalari Richard Hämmerlen (1892–1944) kanssa. Soinilla oli myös yksi avioton tytär.

## Lähteet

## Aiheesta muualla
* Eino Leinon runo Aug. H. Soinin haudalla kokoelmasta Syreenien kukkiessa (Runosto : Vanhoja suomalaisia runoja)
Sarpanitum

**Sarpanitum** (myös **Sarpanitu**, **Zarpanitum** tai **Erua**) on mesopotamialainen jumalatar ja Mardukin puoliso. Heidän häitään juhlittiin aina uuden vuoden aikaan Babyloniassa.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Enbilulu

**Enbilulu** on mesopotamialainen jokien jumala. Luomiskertomuksissa Enki määräsi hänen vastuulleen pyhät joet Tigrisin ja Eufratin. Enbilulu on myös kanavien, kastelun ja maanviljelyn jumala. Babylonian valtakaudella hänestä tuli Ean poika ja hän liittyi Adadiin.

## Katso myös
*Enkimdu

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Djanglanmey

**Djanglanmey** on Grand-Popon piirikunnan arrondissementti Monon departementissa Beninissä. Seutu sijaitsee noin 19 kilometriä Grand-Popon risteyksestä Carrefourista pohjoiseen.

Vuonna 2013 maaseutupaikkakunnalla oli 5 828 asukasta.

## Lähteet
Adjaha

Adjaha on Grand-Popon piirikunnan arrondissementti Monon deopartementissa Beninissä. Se sijaitsee noin kahdeksan kilometrin päässä Grand-Popon kylän tienristeyksestä Carrefourista koilliseen. Coméen on sieltä on matkaa noin 10 kilometriä.

Piirikunnan osassa oli vuonna 2013 6 877 asukasta.

## Lähteet
Umair Ahmed Khan

**Umair Ahmed Khan** (s. 1. tammikuuta 1980) on pakistanilainen rata-autoilija. Hän on kolminkertainen Arabiemiraattien Touring Car sarjan mestari. Hänen mestaruusvuotensa olivat 2010, 2011 ja 2012. Hän ajoi sarjassa aina vuoteen 2015 asti, jonka jälkeen on kilpaillut vuosittain lähinnä Dubain 24 tunnin kilpailussa.

## Lähteet
Hulk (täsmennyssivu)

**Hulk** voi tarkoittaa ainakin seuraavia asioita:

* Hulk, Marvel-kustantamon luoma supersankari
* Hulk, vuonna 2003 ilmestynyt supersankarielokuva
* Hulk, yhdysvaltalainen animaatiosarja
* Hulk, videopeli
* Hulk, brasilialainen jalkapalloilija
* Hulk Hogan, yhdysvaltalainen showpainija ja näyttelijä
Nur Ali

**Nur Ali** (s. 12. lokakuuta 1974 Karachi) on pakistanilainen autourheilija, joka on tehnyt uraa lähinnä Yhdysvaltain sarjoissa. Hän on kaksinkertainen SCCA Formula Mazda Southwest -sarjan mestari. 

Vuosina 2000–2007 Ali kilpaili Yhdysvaltain lounaisosissa SCCA:n alueellissa Formula Mazda kilpailuissa. Kahdeksan kauden rupeaman tuloksena oli kaksi sarjamestaruutta ja yksi kolmas sija.

Vuosina 2003, 2007 ja 2008 Ali kilpaili myös lounaisen alueen Formula Continental kisoissa sijoittuen kahdella viimeisellä kaudella molemmilla kerroilla sarjassa kuudenneksi.

Kaudella 2006–2007 Ali kilpaili kansainvälisessä A1GP -sarjassa Pakistanin joukkueessa. Joukkueen loppusijoitus oli 22.

Kausilla 2008–2010 Ali kilpaili Yhdysvalloissa ARCA sarjassa Cunningham Motorportin teamissa. Kahdella ensimmäisellä kaudella ajokkina oli Dodge Charger, joka vaihtui kolmannelle kaudelle Chevroletiin.

Kaudella 2011 Ali ajoi yhden NASCAR Nationwide sarjan kilpailun Rick Ware Racingin Chevroletilla.

## Lähteet
Natriumvismutaatti

**Natriumvismutaatti** on natrium- (Na+) ja vismutaatti-ionien (BiO3–) muodostama epäorgaaninen suola.

Kaupallisessa natriumvismutaatissa on usein epäpuhtautena vettä, vismuttioksidia, natriumkarbonaattia ja natriumperoksidia.

## Rakenne
Natriumvismutaatti muodostaa ilmeniitin alkeiskoppirakenteen. Bi5+-ionit ovat happien ympäröiminä oktaedrisinä komplekseina (BiO6), jotka muodostavat tasokerroksia. Kerrosten välissä vaihtelevat natriumionien (Na+) muodostamat tasokerrokset.

## Valmistus
Natriumvismutaattia voidaan valmistaa kuumentamalla natriumoksidia ja vismuttioksidia happikaasussa (O2). Reaktio on:
:Na2O + Bi2O3 + O2 → 2 NaBiO3

## Reaktiot
Natriumvismutaatti hajoaa kuumassa vedessä ja hapoissa. Suolahappo reagoi sen kanssa vapauttaen kloorikaasua (Cl2). Natriumvismutaatti hajoaa hitaasti säilytyksen aikana. Hajoamista kiihdyttävät ilman kosteus ja korkeat lämpötilat.

Natriumvismutaattia käytetään muun muassa havaitsemaan näytteissä olevaa mangaania. Mn2+ hapettuu natriumvismutaatin vaikutuksesta kuumassa rikkihappo- tai typpihappoliuoksessa permanganaatiksi (MnO4), joka on väriltään voimakkaanviolettia. Reaktio on:
:2 Mn2+ + 5 NaBiO3 + 14 H+ → 2 MnO4– + 5 Bi3+ + 5 Na+ + 7 H2O
Kvalitatiivisen osoitusreaktion lisäksi permanganaatin ja siten mangaanin pitoisuus voidaan määrittää kvantitatiivisesti näyteliuoksesta spektrofotometrisesti – permanganaatin maksimiabsorbanssi on ~510 nm.

Natriumvismutaatti voi hapettamalla tehdä 1,2-katkaisun glykoleille, ketoleille ja alfa-hydroksihapoille ilman, että mahdolliset aldehydituotteet hapettuvat seuraavia reaktioita pidemmälle:
:R2C(OH)–C(OH)–**R**2 → R2C=O + O=C**R**2
:R2C(OH)–C(O)–**R** → R2C=O + **R**COOH
:R2C(OH)–COOH → R2C=O + CO2

Edeltävät reaktiot tapahtuvat etikkahappoa tai fosforihappoa sisältävässä liuoksessa huoneen lämpötilassa. Metanolia, etanolia tai muita alkoholeja voidaan käyttää liuottimina reaktioseoksessa, sillä ne hapettuvat hitaasti natriumvismutaatin vaikutuksesta. Lyijy(IV)asetaatti suorittaa samanlaisia reaktioita, mutta sen käyttö vaatii vedettömiä olosuhteita toisin kuin natriumvismutaatti.

## Turvallisuus
Natriumvismutaatti on lievästi ihoa ja silmiä mekaanisesti ärsyttävä aine. Nieltynä se on kohtalaisen myrkyllinen aine, ja oireet ovat osin samat kuin lyijymyrkytyksessä. Myrkytyksessä ilmenee vatsakipua ja oksentelua. Suuret annokset aiheuttavat ripulia ja kuoleman. Jatkuva altistus aineelle aiheuttaa pysyvän munuaisvaurion (nefropatiaa). Myrkyllisyys johtuu vismutin myrkyllisyydestä. Kaikki koe-eliöt tappava minimiannos eli LD100 rotille suun kautta on 720 mg/kg ja jäniksille 510 mg/kg.

## Lähteet
* 
### Viitteet
SNAC

**Social Networks and Archival Context** (**SNAC**) on nettiprojekti ihmisistä, perheistä ja organisaatioista kertovien historiallisten lähteiden löytämiseen, paikantamiseen ja käyttämiseen. Nettiprojekti perustettiin vuonna 2010.

## Lähteet
Iiro Kaikko

**Iiro Elisier Kaikko** (11. syyskuuta 1902 Viipuri – 15. heinäkuuta 1972 Helsinki) oli suomalainen ekonomi ja pankkimies, mutta myös lausuja ja puhetaidon opettaja.

## Henkilöhistoria
Iiro Kaikon vanhemmat olivat postiljooni Antti Kaikko ja Anna Terentjeff ja puoliso vuodesta 1931 Eeva Alina Kylliäinen. Kaikko tuli ylioppilaaksi 1922 ja valmistui ekonomiksi 1925, mutta opiskeli vielä Helsingin yliopistossa 1926–1927. Kansallis-Osake-Pankin palveluksessa 1925–1926 ollut Kaikko toimi sittemmin Osuuskassojen Keskus Oy:n prokurattorina ja kamreerina sekä vuodesta 1956 OKO:n johtokunnan varajäsenenä ja 1962 varsinaisena jäsenenä.  Kaikko antoi ensimmäisen oman lausuntaesityksensä 1927, toimi puhetaidon opettajana vuodesta 1937, oli Suomen Lausujain Liiton puheenjohtaja ja Suomen Puheopiston perustajia. Hän myös julkaisi puhetaitoa koskevia teoksia.

Yrittäjä, yritysjohtaja Jouni Kaikko, joka sai teollisuusneuvoksen arvonimen, oli Iiro Kaikon ja Eeva Kylliäisen poika.

## Julkaisuja
* *[[Bertha Lindberg]]: dramaattinen lausuntailta*, julkaisussa *Tulenkantajat*, (1929) : 18, s. 310
* *[[Helinä Svensson-Timari]]: voittoisa lausuntailta*, 1929, julkaisussa *Tulenkantajat*, (1929): 8-9, s. 149–150
* *Koulusäästötoiminnan järjestäminen ja koulukassan hoito: ohjeita osuuskassanhoitajille ja opettajille*, 1936
* *Maan henki: maahenkistä lausuntaohjelmaa*, 1936
* *Puhetaidon kirjeellinen kurssi*, 1941
* *Puhujan opas: ohjeita puhujille, puheenvuoron käyttäjille ja puheenjohtajille*, 1948

## Lähteet
Lac de la Gruyère

**Lac de la Gruyère** on tekojärvi Keski-Sveitsissä Fribourgin kantonissa Fribourgin kaupungin eteläpuolella. Suurimmat paikkakunnat järven ympärillä ovat Bulle ja Broc.

## Järven tiedot
Järven pinta-ala on 9,6 neliökilometriä ja valuma-alue 952 neliökilometriä. Se on 13 kilometriä pitkä ja leveimmillään noin kilometrin levyinen. Järven pinnankorkeus vaihtelee vuoden mittaan jopa 25 metriä: maksimikorkeus 677 metriä, minimikorkeus 652 metriä. 

## Vesistö
Järven laskujoki on Sarine. Lac de la Gruyèreen laskevia jokia ovat Jogne ja Sionge.

## Rossensin pato
Lac de la Gruyèren olemassaolo perustuu Rossensin kylän itäpuolelle Sarinejokeen vuonna 1948 valmistuneeseen patoon (). Padon korkeus on 83 metriä. Järven korkeusvaihtelu on 25 metriä.

## Sähköntuotanto
### Rossensin voimalaitos
Rossensin padon yhteydessä on pieni vesivoimala, jonka kautta vettä virtaa jatkuvasti 2,5–3,5 kuutiometriä sekunnissa. Voimalaitoksen nimellisteho on 2,3 megawattia.

### Hauteriven voimalaitos
Pääosin tekojärven vesi käytetään hyväksi Hauteriven voimalaitoksessa () viitisen kilometriä Rossensin padolta pohjoiseen Sarinen itärannalla Marlyn kunnassa. Voimalaitoksen teho on 70 megawattia ja vuosituotanto keskimäärin 230 gigawattituntia.

## Lähteet
*

### Viitteet

## Aiheesta muualla
Lal Suhanran kansallispuisto

**Lal Suhanran kansallispuisto** on biosfäärin suojelualue Pakistanissa, Cholistanin aavikon luoteisrajalla. Alue on tasaista ja kuivaa, ja siellä on jopa nelimetrisiä hiekkadyynejä, joista osa liikkuu. Puiston poikki kulkee kuiva Hakra-joki, ja sen alueella on Patisar-järvi ja sitä ympäröivät keinokastellut alueet. Järvi luotiin aikanaan vesivarastoksi, mutta se on nykyisin lähes umpeen kasvanut. Puistossa kasvaa myös subtrooppista, piikikästä metsää, jonka lajeihin kuuluvat tamariskit ja madarit.

Besoaariantilooppi ehti kadota Cholistanilta lähes kokonaan, mutta kantaa on elvytetty siirtoistutuksin Lal Suhanran alueelle. Sinne on tuotu myös intiansarvikuonoja ja muita uhanalaisia lajeja.

## Lähteet
Maila Heikkilä

**Maila Heikkilä** (s. 20. syyskuuta 1938 Parainen) on suomalainen Tammelassa asuva nuortenkirjailija. Hän on kirjoittanut kolme nuortenkirjaa joiden päähenkilöinä ovat sisarukset Päivi ja Janne. Esikoiskirjan *Yö kummitussaaressa* tapahtumat sijoittuivat Turun saaristoon Seilin saarelle ja Ominaisten saarelle (kirjan ”Kummitussaari”), jonne haudattiin henkilöitä joita kirkko ei suostunut hautaamaan siunattuun maahan. Näitä olivat muun muassa murhaajat, rikolliset, huorintekijät tai itsemurhan tehneet. Toisen kirjan *Takaa-ajo Härkätiellä* tapahtumat sijoittuivat Hämeen härkätien varrelle ja kolmannen kirjan *Seikkailu kalamajalla* tapahtumapaikkana oli Tammelan Saloistenjärvi ja siellä sijaitseva vanha kalamaja. 

## Teoksia
* *Yö kummitussaaressa*. Kustannus-Mäkelä, Karkkila 1986
* *Takaa-ajo Härkätiellä*. Kustannus-Mäkelä, Karkkila 1988
* *Seikkailu kalamajalla* ; D. W. af Grubbensin runon *Salmensaaren kalamaja* suom. Aarne Astala. Kustannus-Mäkelä, Karkkila 1989

## Lähteet
Uriel Kailo

**Uhri Fredrik Uriel Kailo**, vuoteen 1950 **Nokkala** (19. helmikuuta 1916 Tampere – 15. huhtikuuta 1972 Helsinki) oli pappi, Mikael Agricolan nimikkoseuran johtaja ja kristillinen kirjailija.

## Henkilöhistoria
Kailon vanhemmat olivat opettaja Kalle Nokkala ja Fanny Lydia Wallenius ja puoliso vuodesta 1945 Brita Maria Durchman. Kaarina Kailo on heidän tyttärensä. Uriel Kailo tuli ylioppilaaksi 1936 ja suoritti teologian erotutkinnon 1943. Hän toimi Helsingin pikkukirkkoyhdistyksen nuorisopastorina 1944–1947, Huopalahden seurakunnan virallisena apulaisena 1947–1950, Agricola-seuran sihteerinä 1945–1950 ja seuran toiminnanjohtajana vuodesta 1950 vuoteen 1969, jolloin hän siirtyi taas seurakuntatyöhön. Kristillisen Taideseuran puheenjohtaja Kailo oli 1957–1960, rovastin arvonimen hän sai 1970.

## Julkaisuja
* *Erika etsii taivasta*, 1945
* *Muurinmurtajat*, 1947
* *Tietolipas: kristinoppiin liittyvää tietoutta Suomen kristikansalle*, 1950, Uriel Kailo, Kirsti Liimatainen
* *Kirkkomme tienviitoittajia*, 1951
* *Opinto-ohjeita elämäkertateokseen Kirkkomme tienviitoittajia*, 1951
* *Suomen nuorten kirja*, 1955, Matti Joensuu, Uriel Kailo (4. uudistettu painos 1961)
* *Rippikoululaisen tietolipas*, 1956, Uriel Kailo, Esko Haapa
* *Uskon tie: Raamatuntutkistelua*, 1956, Oiva Perkiö, Eino Ojajärvi, Uriel Kailo
* *Nyt perustamme opintokerhon*, 1956
* *Uskonnollisen kirjallisuuden viikon 18–25.3.1956 juhlaohjelmisto: viikon aihe: ensimmäisen painetun Raamatun ilmestymisestä 500 vuotta*, 1956
* *Suomen evankelis-luterilaisen kirkon katekismus: kristinoppiin liittyvää tietoutta Suomen kristikansalle*, 1957 (5. painos) 
* *Sisäinen elämämme Raamatun valossa: Raamattutuntisarja aiheesta "Tunne itsesi"*, 1958, Pauli Linnansaari, Uriel Kailo
* *Kristikansa atomiajan näköalojen edessä: traktaatti kinkerien aikuisille*, 1959
* *Nuoren rakkauden salaisuus*, 1961, Matti Hakkarainen, Uriel Kailo 
* *Sanan lähettiläs: John Patersonin elämä ja työ*, 1962
* *Sisäinen elämämme Raamatun valossa: raamattutuntisarja*, 1962, Pauli Linnansaari, Uriel Kailo 
* *Mitä kohden olemme menossa?: traktaatti aikuisille*, 1963
* *Seurakunnallisen opintotyön opas*, 1963
* *Seurakunta toimii: 1, Seitsemäntoista illan lukuohjelmisto työ- eli ompeluseuroihin, opintokerhoihin ym. seurakunnallisiin toimintapiireihin*, 1963, Uriel Kailo, Viiri Hakkarainen, Reino Rajaniemi
* *Uskon tie: Raamatun tutkiskelua*, 1963, Oiva Perkiö, Eino Ojajärvi, Uriel Kailo
* *Suuntana Jerusalem: Pyhän maan kävijän opas*, 1965 Ilmo Launis, Uriel Kailo
* *Kirkollinen ryhmätyö*, 1968, Jalmari Aalto, Uriel Kailo
* *Uusi katekismus ja tietolipas*, 1969, Mikko Himanka, Uriel Kailo
* *Job, sinä ja minä: kärsimyksen ongelma Jobin kirjan ja nykyhetken valossa*, 1971

## Lähteet
Reema bint Bandar

**Reema bint Bandar ibn Sultan ibn Abdulaziz Al Saud** (; s. 1975 Riad, Saudi-Arabia) on saudiarabialainen diplomaatti. Hänet on helmikuussa 2019 nimitetty Saudi-Arabian suurlähettilääksi Yhdysvaltoihin.

Reema on Saudi-Arabian historian ensimmäinen nainen suurlähettiläänä. Hänen isänsä Bandar bin Sultan oli 1983–2005 suurlähettiläs Washingtonissa. Reema on pyrkinyt parantamaan naisten asemaa Saudi-Arabiassa muun muassa edistämällä naisten urheiluharrastusmahdollisuuksia. Nimitystä pidetään eleenä, jolla pyritään parantamaan suhteita Yhdysvaltoihin.

## Lähteet
Pontos (yritys)

**Pontos Oy** on suomalainen Ilpo Kokkilan ja Timo Kokkilan sijoitustoimintaa harjoittava yhtiö. Yhtiön toimitusjohtajana toimii Timo Kokkila ja hallituksen puheenjohtajana Ilpo Kokkila. Pontos omistaa Tallinnan Sokos Hotel Virun kiinteistön ja viereisen kauppakeskuksen, Viru Keskuksen. Vuonna 2017 Pontos omisti 39 prosenttia Valmet Automotivesta.

## Lähteet
*https://www.pontos.fi/pontos-group/
### Viitteet

## Aiheesta muualla
*Pontosin kotisivut
Eka Metsävuori

**Eka Erkki Juhani Metsävuori** (11. kesäkuuta 1938 Turku – 1. lokakuuta 2024 Turku) oli suomalainen urheilusukeltaja, faktori, tuotepäällikkö ja tietokirjailija. Hän kirjoitti useita Turun saaristoa käsitteleviä kirjoja.

Graafista alaa opiskellut ja Vaasassa asunut Eka Metsävuori tutustui sukeltamiseen saksalaisen Hans Hassin kirjojen perusteella. Hän pääsi mukaan Delfin ry:n toimintaan Vaasassa ja oli myöhemmin mukana Suomen Urheilusukeltajain Liiton toiminnassa ystävänsä Vesa Erosen kanssa. 

## Teoksia
* *Rauhan meri*. Suomen urheilusukeltajain liitto, Helsinki 1985, lisäpainos 1990
* *Sata tapaa kalaa* ; koonnut Eka Metsävuori. Suomen urheilusukeltajain liitto, Helsinki 1985
* *Arpia saaristomeren pinnassa*. Turun Sanomat, Turku 1986, 1987
* *Seili, menneisyydestä nykypäivään*. Turun Sanomat, Turku 1986, uud. painos 1987
* *Suomalaisia aarrelaiwoja* ; koonnut Eka Metsävuori. Suomen urheilusukeltajain liitto, Helsinki 1987, lisäpainos 1990
* *Saaristomerta pinnan päältä ja vähän altakin*. Turun Sanomat, Turku 1988, 2. painos 1989
* *Saaristomeren maukkaimmat kalavaleet : tosiniksejä kalanlaitosta kiinnostuneille* ; koonnut Eka Metsävuori. Turun nuorkauppamari, Turku 1990
* *Saaristomerta ja merisotaa Suomen sodassa vuosina 1808-1809*. Turun Sanomat, Turku 1990
* *Ristiin rastiin Saaristomerta*. Turun Sanomat, Turku 1992
* *Saaristomerta ja sankareita*. Turun Sanomat, Turku 1993
* *Borstö : kertomus saaresta, elinkeinoista, ihmisistä ja menneisyydestä* ; kirj. Raoul Johnsson, Eka Metsävuori ; kuvat Alla Kerisalo-Johnsson ym. Borstön museon julkaisu no. 3. Turun Sanomat, Turku 1996
* *Saaristomerta ja sattumuksia*. Turun Sanomat, Turku 1997
* *Björn Holmgaardinkävijän saaga : tarina viikinkiajalta*. Hansaprint, Turku 1999
* *Kauas veivät purjeet*. Turun Sanomat, Turku 2000
* *Saaristomerta, kirkkoja ja kirkkolaivoja* ; kuvat Christer Gorschelnik ym. Turun Sanomat, Turku 2001
* *Saaristomerta, salaliittoja, kähmintää ja seikkailuja*. Turun Sanomat, Turku 2005
* *Etelänristiltä Pohjantähden alle*. Turun Sanomat, Turku 2006
* *Saaristomerta ja salakuljettajain laulu*. Turun Sanomat, Turku 2009

## Toimituksia
* *Satamia, joissa eivät aallot pauhaa*. Suomen urheilusukeltajain liitto, Helsinki 1984

## Lähteet
Tom Clancy’s Ghost Recon (videopeli)

**Tom Clancy's Ghost Recon** on Red Storm Entertainmentin kehittämä ja Ubi Softin julkaisema taktinen ammuntapeli. Peli on julkaistu vuonna  Nintendo GameCubelle, Macintoshille, PlayStation 2:lle, PlayStation 3:lle, Windowsille ja Xboxille.

## Vastaanotto
Peli sai IGN:n arvostelussa arvosanaksi 9.3/10.

## Lähteet

## Aiheesta muualla
* 
*
Sutlej

**Sutlej** on Punjabin alueella virtaava joki, joka ulottuu Intian ja Pakistanin alueelle. Se on yksi Induksen vesistön joista ja pisin niistä viidestä joesta, jotka antavat nimen Punjabin alueelle (Punjab tarkoittaa viiden virran maata). Joen alkupää on 4600 metrin korkeudella Himalajan pohjoisrinteellä Tiibetissä, mistä se virtaa Intiaan Himachal Pradeshin osavaltioon, mistä se virtaa Pakistanin rajalle ja lopulta Pakistanin puolelle Punjabiin. Se yhtyy Chenabiin Bahawalpurin länsipuolella.

## Lähteet

## Aiheesta muualla
Inzamam-ul-Haq

**Inzamam-ul-Haq** (s. 3. maaliskuuta 1970 Multan, Punjab) on pakistanilainen kriketinpelaaja. 

Inzamam pelasi Pakistanin krikettimaajoukkuessa vuosina 1992−2007 kaikkiaan 120 *test matdhia*, eli viisipäiväistä maaottelua. Niissä hän löi 8830 juoksua keskiarvon vuoroparia kohden ollessa 49,60. Yhden päivän maaotteluja hän pelasi vuosina 1991−2007 kaikkiaan 375 ja löi niissä 11&nbsp;701 juoksua (keskiarvo 39,53), mikä on edelleen eniten pakistanilaisista kautta aikojen.

Inzamam edusti seuratasolla Faisalabadia, Lahore Badshahsia, Multania, National Bank of Pakistania, Rawalpindia, United Bank Limitediä ja Yorkshire County Cricket Clubia.

Inzamam kuului maailmanmestaruuden voittaneeseen Pakistanin joukkueeseen 1992. Hän toimi uransa aikana myös maajoukkueen kapteenina. Aktiiviuransa jälkeen hän on valmentanut Afganistanin krikettimaajoukkuetta.

## Lähteet
Ravi (joki)

**Ravi** tai **Raavi** on joki Punjabin alueella, joka ulottuu Intian ja Pakistanin alueelle. Se on yksi Induksen vesistön joista, ja yksi niistä viidestä joesta, jotka antavat Punjabin alueelle nimensä (Punjab tarkoittaa viiden virran maata).  Joen pituus on noin 720 kilometriä. Joen alkupää on Himalajalla,  Intiassa Himachal Pradeshin osavaltiossa, mistä se virtaa Pakistanin rajalle ja lopulta Pakistanin puolelle Punjabiin.

Ravin vettä käytetään maatalouden kasteluvetenä laajoilla alueilla.

## Lähteet
Anna Maria Kaufmann

**Anna Maria Kaufmann** (s. 15. lokakuuta 1964 Edmonton, Alberta) on kanadalais-saksalainen sopraano.

## Running with a dream
Kaufmann levytti 1997 Europen laulajan Joey Tempestin kanssa kappaleen "Running With a Dream", jonka on saveltänyt Mike Batt ja jota Saksa käytti kannustuslaulunaan jalkapallon MM-kisoissa Ranskassa 1998. Kappale on hänen 1998 julkaisemallaan levyllä *Blame it on the moon*.

## Valikoitu diskografia
### Albumit
* Anna Maria Kaufmann (1995) 
* Blame it on the moon (1998)
* Rock goes Kaufmann (2019)

## Lähteet

## Aiheesta muualla
*Anna Maria Kaufmann levy-yhtiönsä TELAMOn sivustolla  
*Facebook
Larsen & Toubro

**Larsen & Toubro Ltd** on suuri intialainen monialayhtiö, joka toimii maailmanlaajuisesti erityisesti laajoissa suunnittelu- ja rakentamishankkeissa sekä näihin liittyvien palvelujen ja toimialojen parissa. Vuonna 1938 perustetun yrityksen kotipaikka on Mumbai. Yhtiön osakkeet noteerataan Intian molemmissa pääpörsseissä (BSE ja NSE). 

Yhdysvaltalainen talousjulkaisu Forbes luokitteli Larsen & Toubron neljän arviointiperusteen pohjalta vuonna 2018 Intian 9. ja maailman 471. suurimmaksi julkiseksi osakeyhtiöksi. Tilikaudella 2018  yrityksen liikevaihto oli 17,8 miljardia Yhdysvaltain dollaria, jolla se teki 1,1 miljardin dollarin liikevoiton. Pelkästään liikevaihdolla mitattuna se oli talousjulkaisu Fortunen mukaan 2018 Intian 12. suurin julkisesti noteerattu yritys. 

Yrityksen toiminta on jaettu kymmeneen toimialaan. Nämä ovat : 1) Infrastructure, joka on mukana rakennusten ja tehtaiden suunnittelussa ja rakentamisessa; 2) Power, joka tarjoaa ratkaisuja lämpövoimalaitoksille; 3) Metallurgical & Material Handling, joka koostuu terästeollisuuden ja ei-rautametalliteollisuuden ratkaisuista; 4) Heavy Engineering, joka tuottaa ja toimittaa asiakaskohtaisesti suunniteltuja ja valmistettuja laitteita ja järjestelmiä; 5) Electrical & Automation, joka valmistaa ja myy ohjaus- ja automaatiotuotteita; 6) Hydrocarbon, joka on mukana öljy- ja kaasuteollisuuden suunnittelussa, hankinnoissa ja rakennusratkaisuissa; 7) IT & Technology Services, joka toimii tietotekniikan parissa; 8) Financial Services, johon kuuluu vähittäiskaupan ja yritysten rahoitus; 9) Developmental projects, joka kehittää, operoi ja ylläpitää perusinfrastruktuuriin liittyviä hankkeita, sekä 19) Others, johon kuuluu muun muassa kiinteistöt ja laivanrakennus.

## Esimerkkejä Larsen & Toubron suunnittelemista ja toteuttamista rakenteista


File:Lotus Temple in New Delhi 03-2016.jpg|Lotustemppeli New Delhissä.
File:Statue of Unity.jpg|Yhtenäisyyden patsas.
File:Icici-bandra kurla complex.jpg|ICICI-pankin päärakennus Mumbaissa.
File:Bengaluru-airport.jpg|Kempegowdan kansainvälisen lentoaseman terminaalirakennus.
File:Cyber tower in hitech city hyderabad 3093.JPG|Hyderabadin Cyber tower -rakennus.
File:Wankhede ICC WCF.jpg| Wankhede-krikettistadion Mumbaissa.


## Lähteet

## Aiheesta muualla
Ukko Kivi-Koskinen

**Ukko Pellervo Kivi-Koskinen** (vuoteen 1934 **Koskinen**; 7. lokakuuta 1915 Viipuri – 15. huhtikuuta 1995 Toijala) oli suomalainen lakitieteen lisensiaatti, kihlakunnantuomari ja laamanni.

Kivi-Koskisen vanhemmat olivat asianajaja, varatuomari Juho Konstantin Kivi-Koskinen (1884–1966) ja Salli Sofia Niku. Hän pääsi ylioppilaaksi 1934, suoritti ylemmän oikeustutkinnon 1940 ja valmistui lakitieteen kandidaatiksi 1945 sekä lisensiaatiksi 1947. Kivi-Koskinen sai varatuomarin arvon 1945.

Kivi-Koskinen oli asianajajana Helsingissä 1945–1956, Helsingin raastuvanoikeuden rikosasiain notaarina 1955–1963, korkeimman oikeuden nuorempana oikeussihteerinä 1956–1962, Turun maanjako-oikeuden puheenjohtajana 1962–1965 ja Toijalan tuomiokunnan tuomarina vuodesta 1965. Hän oli Helsingin yliopiston ylioppilaskunnan taloudenhoitajana 1948–1959 ja ylioppilaskunnan varapuheenjohtajana 1945–1948. Kivi-Koskinen oli Toijalan kauppalan- ja kaupunginvaltuuston jäsenenä vuodesta 1973 alkaen. Hän oli Suomen purjehtijaliiton ja Suomen lakimiesliiton hallituksen jäsenenä ja Suomen kihlakunnan- ja käräjätuomarit ry:n puheenjohtajana.

Kivi-Koskinen oli mukana perustamassa Vapauden Akateemista Liittoa (VAL) vuonna 1950 ja Suomalaisen Yhteiskunnan Tuki (SYT) -säätiötä vuonna 1952. Hän toimi VAL:n puheenjohtajana vuonna 1952.

Ukko Kivi-Koskinen oli naimisissa vuodesta 1941 talousopettaja Anni Pullisen kanssa. Heidän poikansa on Patentti- ja rekisterihallituksen pääjohtajana 1979–1985 toiminut Timo Kivi-Koskinen (s. 1942).

## Teoksia
* *Suomen kihlakunnan ja käräjätuomarit ry.:n vaiheista*. Suomen kihlakunta- ja käräjätuomarit, Helsinki 1990

## Toimituksia
* *Viipurilaisen osakunnan laulukirja* ;  toim. Jorma Pasanen, Reino Hukkanen, Ukko Kivi-Koskinen. Viipurilainen osakunta, Helsinki 1947

## Lähteet
Mamitu

**Mamitu** tai **Mammetu** on mesopotamialainen valojen ja sopimusten jumalatar. Hän oli yksi Nergalin puolisoista ja luettiin maanalaisiin manalan jumaliin. Hän oli yksi tuonpuoleisen tuomareista, joka joskus kuvattiin vuohenpäisenä.

## Lähteet
* Jordan, Michael: Encyclopedia of Gods. Kyle Cathie Limited, 1992. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Mami (jumalatar)

**Mami** (myös **Mama** tai **Mammitum**) on mesopotamialainen äitijumalatar, joka mainitaan babylonialaisessa Atrahasis-eepoksessa sekä muissa Mesopotamian luomiskertomuksissa. Hän saattaa olla sama jumalatar kuin Ninhursaga. Mami osallistui ihmiskunnan luomiseen savesta ja verestä. Oletetaan, että jumalattaren nimi juontuu sanasta, jonka lapsi lausuu ensimmäisenä. Akkadin kielellä hänellä oli liikanimi "kätilö".

## Lähteet
* Jordan, Michael: Encyclopedia of Gods. Kyle Cathie Limited, 1992. 
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Reino Hukkanen

**Reino Hukkanen** (18. kesäkuuta 1907 Pyhäntä – 22. marraskuuta 1988 Oulu) oli suomalainen maanviljelijä, metsä- ja uittotyömies ja kansankirjailija.

Reino Hukkanen meni metsätöihin jo 12-vuotiaana ja hän sai 1945 Vapaudenristin ansiomitalin metsä- ja uittotyössä kunnostautumisesta. Hän oli mukana Siikajoen uitoissa aina siihen saakka kun ne päättyivät vuonna 1963.

Sodan jälkeen Hukkanen toimi kauppiaana ja oli Pyhännän kunnanvaltuustossa ajaen pienviljelijäin etua sekä myös kansanedustajaehdokkaana. Hukkanen luopui maanviljelystä tilansa hallaisuuden takia ja muutti perheineen navetta- ja lammaskarjapalon takia vuonna 1965 Ouluun pienyrittäjäksi. Hukkasen ensimmäinen puoliso oli Aino Emilia (o.s. Reinikka) ja toinen Saima Anna Ester (o.s. Saranen). 

Hukkanen kirjoitti pakinoita ja yleisönosastokirjoituksia sanoma- ja aikakauslehtiin käyttäen muun muassa nimimerkkiä *Huitova Hukkanen*. Hän oli aikanaan mukana Suomen Maaseudun Puolueen toiminnassa ja häneltä ilmestyi vuonna 1975 puolueen hajoamisen jälkeen poliittinen pamfletti *Harhaanjohtajan jäljillä*. Asuessaan 1960-luvulla Pyhännän Tavastkengän kylässä hän kirjoitti novelleja joita on julkaistu novellikokoelmissa *Puutteenlaakso* ja *Puutteenlaakson mahtavat miehet*.

## Teoksia
* *Hallituspuolueet kansan kimpussa*. Suomen maaseudun puolue, Helsinki 1970
* *Pohjois-Suomen kansan kärsimysten tie*. Suomen maaseudun puolue, Helsinki 1970
* *Harhaanjohtajan jäljillä : [[Veikko Vennamo]]n poliittisesta toiminnasta* ;  kirj. ja lainauksista koonnut Reino Hukkanen. Tekijä, Oulu 1975
* *Puutteenlaakso : tarinoita Siikajoen suurista uitoista ja jokivarsilta*; toimittanut Pentti Hukkanen. Pentti Hukkanen, Oulu 2012 
* *Puutteenlaakson mahtavat miehet : tarinoita Siikajoen suurista uitoista ja jokivarsilta* ; toimittanut Pentti Hukkanen. Pentti Hukkanen, Oulu 2015, BoD - Books on Demand, Helsinki 2017

## Lähteet
Pontos (täsmennyssivu)

**Pontos** ( ’meri’) tarkoittaa seuraavia asioita:

* Pontos, alue Mustanmeren rannalla
* Pontos, muinainen meren jumala kreikkalaisessa mytologiassa
* M/S Pontos, kyproslainen rahtilaiva
* Pontos Oy, suomalainen yritys.
Bharat Forge

**Bharat Forge Ltd** on intialainen pörssiyhtiö, joka tunnetaan erityisesti autoteollisuuden osavalmistajana. Yritys tekee esimerkiksi ajoneuvojen koreja. Vuonna 1961 perustetun yrityksen kotipaikka on Pune. Yhtiön osakkeet noteerataan Intian molemmissa pääpörsseissä (BSE ja NSE).  

Yrityksen nimi viittaa metallin taontaan (). Autoteollisuuden ohella yhtiö toimii myös energiatuotannon, öljy- ja kaasuteollisuuden, rakentamisen ja kaivostoiminnan, veturivalmistuksen, laivanrakennus- ja ilmailuteollisuuden piirissä. Yhtiö kuuluu osana noin kolmen miljardin Yhdysvaltain dollarin liikevaihtoa tekevään ja 10&nbsp;000 ihmistä työllistävään Kalyani-yhtymään.

Liikevaihdolla mitattuna Bharat Forge oli talousjulkaisu Fortunen mukaan 2018 Intian 170. suurin julkisesti noteerattu yritys. Bharat Forgella on tuotantoa Intian ohella myös Saksassa, Ranskassa ja Ruotsissa.

## Lähteet
Jorma Pasanen

**Jorma Pasanen** (8. joulukuuta 1911 Viipuri – 12. maaliskuuta 1993 Forssa) oli suomalainen kauppatieteiden tohtori, lainopin kandidaatti, Forssan kauppaoppilaitoksen rehtori ja korkeakoululehtori. Hän asui Forssassa vuodesta 1958 alkaen.

Pasanen väitteli Kauppakorkeakoulussa kauppatieteiden tohtoriksi kansainvälisen kaupan alalta vuonna 1953, väitöskirjan nimi oli *Remburssi kansainvälisessä kaupassa*. Pasanen kirjoitti useita liikealan oppikirjoja, tietokirjoja muun muassa numismatiikan alalta sekä romaanin *Granaattiristi*.
__NOTOC__
## Teoksia
* *Remburssi kansainvälisessä kaupassa*, väitöskirja. Liiketaloustieteellisen tutkimuslaitoksen julkaisuja  16. Helsinki 1953
* *Cif-vakuutus*. Tutkielmia / Liiketaloustieteellinen tutkimuslaitos ja Kauppatieteellinen yhdistys 28. Helsinki 1954
* *Documentary credit in international trade*. Helsinki 1954
* *Valvonta liikeyrityksessä*. Tekijä, Helsinki 1954
* *Asiakirjaohjeita*. Otava 1956, 4. uud. painos 1964, 7. uud. painos 1973
* *Kauppakoulun kauppa- ja lainoppi*. Otava 1957, 2. täydennetty ja osittain muutettu painos 1964
* *Kulutustavaroiden menekinedistäminen - Sales promotion*. Otava 1958
* *Kauppaopiston kauppa- ja lainoppi : kuvitettu*. Otava 1960
* *Myy paremmin, myy enemmän : myyntipalvelun perusteita : kuvitettu*. Otava 1960, 2. painos 1965
* *Liikkeenhoito-oppi kauppaoppilaitoksia varten*. Otava 1961
* *Kansalaiskoulun kauppaoppi* ; kirj. Jorma Pasanen, Vihtori Mäkelä. Otava 1962, 6. tark. painos 1972
* *Rahakirja*. Tammi 1968
* *Forssan työväenyhdistys 1889-1969*. Forssa 1969
* *Ystävyyden kanava*. Alea-kirja, Helsinki 1971
* *Tilapäiset maksuvälineet Suomessa*. Suomen numismaattisen yhdistyksen julkaisuja 2. Helsinki 1972
* *Suomalaiset kulutustavarat Neuvostoliiton markkinoilla*. Turun kauppakorkeakoulun julkaisuja. Sarja B I ; 1973, 8. Turku 1973
* *Suomen setelistön vesileimat*. Coinstrom, Helsinki 1973
* *Liiketaloustiede: markkinointi : lyhyt oppijakso, pienryhmätyöskentely : lukuvuosi 1974-75* ; kirj. Kaj Gustafsson, Tapio Nurminen, Jorma Pasanen. Helsingin kauppakorkeakoulu, Helsinki 1974
* *Tavarakaupan yleiset kauppatavat ja toimituslausekkeet*. Helsingin kauppakorkeakoulun julkaisuja. C 44. Gaudeamus, Helsinki 1975
* *Granaattiristi : romaani Viipurista ja viipurilaisista vuosikymmenien vaiheissa*. Alea-kirja, Helsinki 1991

## Toimituksia
* *Viipurilaisen osakunnan laulukirja* ;  toim. Jorma Pasanen, Reino Hukkanen, Ukko Kivi-Koskinen. Viipurilainen osakunta, Helsinki 1947

## Suomennoksia
* H. A. Goddard : *Hallinnon periaatteet sovellettuina sairaanhoitotoimeen*. Sairaanhoitajien koulutussäätiön julkaisu. WSOY 1963 , lisäpainos 1966

## Lähteet
Vanha suola janottaa

**Vanha suola janottaa** (*As Time Goes By*) on  brittiläinen television komediasarja, jota BBC tuotti kymmenen tuotantokautta ja yhteensä 67 jaksoa vuosina 1993–2005. Siinä uudelleen vuosikymmenten jälkeen tapaavaa ikääntyvää pariskuntaa näyttelevät Judi Dench ja Geoffrey Palmer.

## Juoni
1950-luvun alussa seurustelleet nuoret, upseeri Lionel ja sairaanhoitaja Jean, ovat kadottaneet toisensa kun Lionel lähti Korean sotaan. 38 vuotta myöhemmin leskeksi jäänyt Jean saa Lontoossa omistamaansa työnvälitystoimistoon asiakkaaksi kärttyisän oloisen miehen, joka kaipaa muistelmilleen puhtaaksikirjoittajaa. Hänelle lähetetään Jeanin tytär Judith. Ennen pitkää Jean ja Lionel tapaavat, asiat alkavat selvitä ja vanha romanssi alkaa syttyä uudelleen. He menevät naimisiin.

## Rooleissa

## Lähteet

## Aiheesta muualla
*IMDb:ssä
*Sarjan esittely Television aarteet -blogissa
Haenaminkoira

**Haenaminkoira** (*Haenam Gae*) on sukupuuttoon kuollut korealainen koirarotu.

## Alkuperä
Rotu oli kotoisin Haenamin alueelta Etelä-Jeollan maakunnasta. Japanilaismiehityksen aikana vuosina 1930–1931 se hävitettiin sukupuuttoon. 

## Lähteet
Rauta(II,III)oksidi

**Rauta(II,III)oksidi** (Fe3O4) on rauta- ja oksidi-ionien muodostama epäorgaaninen yhdiste. Yhdistettä käytetään muun muassa pigmenttinä, elektrodeina ja magneettisissa sovellutuksissa. Luonnossa rauta(II,III)oksidi esiintyy magnetiittimineraalina.

## Ominaisuudet
Rauta(II,III)oksidi on huoneenlämpötilassa väriltään mustaa kiteistä ainetta. Yhdisteessä rauta on hapetusluvultaan sekä +II että +III. Sen rakenne on niin sanottu käänteisspinellirakenne. Rauta(II,III)oksidi on veteen ja orgaanisiin liuottimiin liukenematonta eikä se liukene laimeisiin happoliuoksiinkaan. Väkeviin happoihin se kuitenkin liukenee. Rauta(II,III)oksidi johtaa oksidiksi poikkeuksellisen hyvin sähköä johtuen varauksensiirrosta Fe2+- ja Fe3+-ionien välillä. Yhdiste on voimakkaasti ferrimagneettista ja sen Curie-piste on 586 °C.

## Valmistus ja käyttö
Rauta(II,III)oksidia voidaan valmistaa usealla eri tavalla. Käytettyjä tapoja ovat muun muassa rauta(II)hydroksidin saostaminen rautasuolaliuoksesta hydroksidien avulla ja saostuman kuivaaminen ilmavirrassa, raudan kuumentaminen vesihöyryn läsnä ollessa korkeintaan 560 °C:n lämpötilaan, rauta(III)oksidin kuumentaminen yli 1&nbsp;400 °C:n lämpötilaan ja raudan hapettaminen nitrobentseenillä.

Rauta(II,III)oksidia voidaan käyttää pigmenttinä esimerkiksi maaleissa, jolloin siitä usein käytetään nimeä rautaoksidimusta. Sitä voidaan myös käyttää lasin värjäykseen. Koska rauta(II,III)oksidi johtaa hyvin sähköä ja se kestää happoja, siitä valmistetaan elektrolyyseissä käytettäviä elektrodeja esimerkiksi kloorin valmistukseen. Rauta(II,III)oksidin magneettisten ominaisuuksien vuoksi siitä valmistetaan magneettinauhoja, magneettisia muisteja ja ferrofluideja.

## Lähteet

## Katso myös
*Rauta(II)oksidi
Ilmari Kuusi

**Maunu Ilmari Kuusi**, sukunimi vuoteen 1905 *Granfelt* (19. syyskuuta 1882 Helsinki – 2. marraskuuta 1964 Helsinki) oli suomalainen rovasti joka kuului evankeliseen herätysliikkeeseen.

Kuusen vanhemmat olivat lääketieteen lisensiaatti Aksel August Granfelt ja Amanda (Mandi) Lydia Cantell. Hän pääsi ylioppilaaksi 1901 ja hänet vihittiin papiksi 1906.

Kuusi oli siirtolaispappina Amerikassa 1907–1919 ja Suomi-opiston opettajana Hancockissa Michiganissa 1916–1917. Hän oli Suomen Merimieslähetysseuran sihteerin apulaisena 1919–1920 ja Suomen Luterilaisen Evankeliumiyhdistyksen nuorisoliiton pääsihteerinä 1920–1930. Kuusi oli Suomen Kirkon Sisälähetysseuran palveluksessa 1930–1935, Alkoholistiparantola Turvan johtajana ja Yläneen kirkkoherran apulaisena 1935–1936 ja Sininauhaliiton matkasihteerinä 1936–1939. Hän oli sitten Agricola-Seuran palveluksessa 1939–1940, Jääsken vt. kirkkoherrana ja kappalaisena 1941–1945, Evankelisen yhdistyksen palveluksessa 1945–1947 ja Karstulan evankelisen kansanopiston johtajana 1948–1951. Kuusi oli toimittamassa Paimensanomat-lehteä 1912–1917, Nuorison Ystävä-lehteä 1920–1930, Raamattukerho-lehteä 1930–1936, Risti ja raittius-lehteä 1935–1941 ja Nuorten ääni-lehteä 1948–1951. Kuusi sai rovastin arvon 1943 ja jäi eläkkeelle 1953. 

Ilmari Kuusi oli naimisissa 1909–1929 Martta Kristiina Saloheimon (ent. Berner, k. 1929) kanssa ja vuodesta 1931 tämän sisaren Katri Hanna Olivia Saloheimon (Berner) kanssa.  Taidemaalari Helmi Kuusi (s. 1913) oli Ilmari Kuusen tytär ensimmäisestä avioliitosta. Ilmari Kuusen veljiä olivat professori Eino Kuusi, vakuutusneuvos Aarne Kuusi sekä professori Sakari Kuusi. 

## Teoksia
Nimellä *Ilmari Granfelt*:
* *Kristityn vaellus : [[John Bunyan]]'in mukaan taikalyhtyesitelmäksi lyhennetty* ; suomeksi toim. Ilmari Granfelt. Kansanvalistus-seuran taikalyhtykirjoja 17. Kuopio 1903

## Lähteet
Costo

**Costo** on suomalainen tekstiilialan yritys ja tuotemerkki, joka valmistaa asusteita huonekalu- ja muotiteollisuuden ylijäämäkankaista. Costo on tullut tunnetuksi etenkin värikkäistä tupsullisista ”Kombai”-hatuistaan.  Yrityksellä on Pure Waste Textiles -firman kanssa yhteinen Concept Store Helsingissä Yrjönkadulla.

## Yrityksen syntyvaiheita
Coston perusti vuonna 2006 joukko vastavalmistuneita käsityön ja vaatesuunnittelun opiskelijoita, jotka ryhtyivät toteuttamaan ideaansa valmistaa hattuja teollisen kangastuotannon kierrätetyistä ylijäämämateriaaleista. Pienestä 30 neliömetrin kellariompelimosta alkunsa saanut yritys hyödynsi aluksi materiaalina huonekaluliikkeistä hankittuja näytetilkkuja. Värikkäillä tupsuilla varustetut käsintehdyt hatut, jotka nimettiin Länsi-Papuan sademetsien Kombai-heimon mukaan, saavuttivat nopeasti suuren suosion. Kysynnän kasvaessa tuotanto siirrettiin aluksi Jyväskylään ja sittemmin Viroon.
Coston tuotemerkki on tullut tunnetuksi myös kansainvälisesti, ja yrityksen tuotteita myydään noin viiteentoista eri maahan. 

## Tuotekonsepti

Costo pyrkii tuotannossaan ekologisesti kestäviin ratkaisuihin ja ajattomaan tyyliin. Materiaaleina käytetään pääasiassa tanskalaisten ja italialaisten sisustuskangasvalmistajien ylijäämäkankaita ja -nahkoja sekä vuodesta 2013 eteenpäin myös Pure Wasten tuottamaa kierrätyspuuvillaa. 
Materiaalilaatujen, tekstuurien ja värien monipuolisuus on mahdollistanut yksilöllisten hattumallien ja uniikkien valmistuserien laajan variaation. Erilaisia hattutyyppejä on tuotannossa useita kymmeniä. Hattujen lisäksi Coston mallistoon kuuluu merinovillaisia neuletuotteita kuten pipoja sekä reppuja, solmioita ym. asusteita. Tuotteet valmistetaan alihankkijoilla joko Yli-Ullavassa, Sastamalassa tai Tallinnassa.
Costo ei ole pyrkinyt vetoamaan vain määritettyihin kohde- tai ikäryhmiin vaan on halunnut tarjota kestävää laatua kaikkien käyttöön.

## Lähteet

## Aiheesta muualla
* Costo Oy:n kotisivut
Tado

**Tado** (entinen **Ezame** ) on kylä Kaakkois-Togossa , lähellä Beninin rajaa. 

Perinteessä todetaan, että Tado oli Aja- alueen syntypaikka jossain vaiheessa 12. tai 13. vuosisadalla.  Nykyään Ajat asuttavat Togon ja Beninin eteläosia. Se on myös 1600-luvulla syntyneen Dahomeyn ensimmäisen kuninkaan Gangnihessoun maineikas syntymäpaikka. 

Tänään Tado on Aja-kansan koko alueen kattava pyhiinvaelluskeskus, joita vierailee kylässä joka elokuu rukoilemassa esivanhempiensa henkien puolesta. 

## Katso myös

* Gbe-kielet, Historia-osio
* Grand-Popon historia 

## Aiheesta muualla

* Tadon lyhyt historia
Alien Breed

**Alien Breed** on Team17:n kehittämä ja julkaisema räiskintäpeli. Peli on julkaistu vuonna  Amigalle ja Amiga CD32:lle, ja vuonna  DOS:lle. Peli on *[[Alien Breed (pelisarja)|Alien Breed]]* -sarjan ensimmäinen peli.

Pelistä on myös julkaistu vuonna  päivitetympi versio nimellä *[[Alien Breed: Special Edition|Alien Breed Special Edition '92]]*.

## Pelaaminen
Peli on ylhäältä päin kuvattu lineaarinen, paikoittain mekaniikaltaan Gauntlet -henkinen räiskintäpeli, joka on ottanut paljolti vaikutteita *Alien* -elokuvista, etenkin *[[Aliens – paluu]]*sta. Peliä on mahdollista pelata yksin- tai kaksinpelinä, tarkoituksena edetä hylätyn avaruusaseman sokkeloisia kenttiä samalla kun rajallisin ammuksin on selviydyttävä alienien salakavalilta hyökkäyksiltä, päätavoitteena laukaista kustakin kerroksesta itsetuhomekanismi, jonka jälkeen on edettävä hissille päästäkseen seuraavaan tasoon. Peli painottuu paljon avainten etsimiseen erilaisten sulkuovien avaamiseksi ja aseiden päivittämiseen tuhovoimaisimmiksi alienien massainvaasioita varten. Ammuksia ja varusteita voi ostaa pelissä olevista terminaaleista kentistä löytyvillä krediiteillä. Pelissä on kaiken kaikkiaan kuusi kenttää (*Special Edition* sisältää 12 kenttää).

## Vastaanotto
CU Amiga -lehti antoi pelille arvosanaksi 90% arvostelussaan. Vuonna 1993 Pelit-lehti antoi pelin DOS-versiolle arvosanaksi 75.

## Lähteet

## Aiheesta muualla
* 
* 
* *[http://www.retropelit.fi/alien-breed/ Alien Breed]* Retropelit -sivustolla 
* Team17:sta viralliset kotisivut
Alkoholistiparantola Turva

**Alkoholistiparantola Turva** oli Suomessa vuosina 1888–1938 toiminut yksityisten ylläpitämä alkoholistien hoitolaitos.

Ennen Turvan perustamista alkoholisteja oli hoidettu Suomessa satunnaisesti mielisairaaloissa ja yksityisissä hermoparantoloissa. Helsingissä Meilahden tilan mailla toimi 1887–1891 raittiusseura Hemfridin ylläpitämä Fridhem eli Rauhala-niminen juoppoparantola, mutta sen toiminta supistui pian ja päättyi varojen niukkuuteen. 

Parantola Turvaa ylläpitänyt Turva-seura perustettiin 1886. Kun parantolan perustamiseen ei saatu riittävästi varoja rahankeräyksellä, seuran perustajat pastori Elis Bergroth (1854–1906), vankilan kirjanpitäjä, myöhemmin vankilanjohtaja Vihtori Nybergh (1857–1938) ja filosofian tohtori, myöhemmin professori Kaarle Krohn perustivat parantolan omilla varoillaan.

Parantola aloitti toimintansa lokakuussa 1888 Orimattilassa, jossa sille oli vuokrattu Sommarnäsin kartanon päärakennus puutarhoineen. Vuonna 1891 ostettiin parantolaa varten Yläneen kunnassa Pyhäjärven rannalla sijainnut 380 hehtaarin laajuinen Huvitus-niminen tila, joka oli ollut osa Yläneen Uusikartanoa. Parantola aloitti toimintansa Yläneellä 1892. Miehille tarkoitettuja potilaspaikkoja oli aluksi 25, myöhemmin laajennuksen jälkeen kaksinkertainen määrä. Suurin osa hoidettavista maksoi itse hoitonsa, sillä vapaapaikkoja oli varojen puutteen vuoksi tarjolla niukalti. Laitoksen lääkärinä toimi vuodesta 1894 alkaen Yläneen, Pöytyän ja Oripään kunnanlääkäri, jonka toimipaikka oli Pöytyällä.

Hoitomenetelminä olivat alkoholista pidättyminen, säännölliset elämäntavat, yksinkertainen ravinto ja ruumiillinen työ ulkoilmassa. Hoitoaika oli periaatteessa yksi vuosi mutta vain harvat olivat näin pitkään hoidossa. Alkoholin hankkimisen estämiseksi potilaiden rahavarat olivat laitoksen johtajan hallussa, saapuva posti ja paketit tarkastettiin ja alueelta ei saanut poistua ilman johtajan lupaan. Suurin osa hoidettavista tuli kaupungeista ja he olivat enimmäkseen sivistyneistön edustajia. Arvion mukaan hoidetuista noin kolmasosa pysyi hoidon jälkeen täysin raittiina ja neljäsosa lankesi takaisin juopotteluun.  

Talousvaikeuksissa kamppaillut parantola siirtyi vuonna 1914 Raittiuden Ystävien omistukseen ja Turva-seura lakkautettiin. Vuonna 1937 Huvituksen tila siirtyi valtion omistukseen. Huvitukseen perustettiin 1. helmikuuta 1937 Yläneen alkoholistihuoltola, jolloin hoidettavana oli myös naisia. Vuonna 1943 siitä tuli Yläneen tyttökoti. Mannerheimin Lastensuojeluliiton omistama kuntoutus- ja kehittämiskeskus toimi tilalla syksystä 1994 alkaen aina vuoteen 2013 saakka.

## Lähteet

## Aiheesta muualla
* Tuntematon Huvitus, Suomen Kuvalehti, 02.03.1935, nro 9, s. 14, Kansalliskirjaston digitaaliset aineistot
Carrie Fisherin filmografia

Tämä on **Carrie Fisherin filmografia**. Fisher oli   urallaan aktiivinen vuodesta 1975 kuolemaansa vuoteen 2016 asti.

## Elokuvat

## Televisiosarjat
Alien Breed II: The Horror Continues

**Alien Breed II: The Horror Continues** on Team17:n kehittämä ja julkaisema räiskintäpeli, joka on julkaistu vuonna  Amigalle ja Amiga CD32:lle.

## Pelaaminen
Peli on ylhäältä päin kuvattu lineaarinen räiskintäpeli.

*Alien Breed II* on rakenteeltaan edeltäjänsä kaltainen, vaikka onkin enimmäkseen uudelleenohjelmoitu ruudunvieritykseltään sulavammaksi, grafiikka on ehostetumpaa ja kenttiä on lisätty kuudesta kentästä peräti 17:aan. *Alien Breed II* on sarjan ainoa peli, joka antaa pelaajille mahdollisuuden valita neljän eri pelihahmon väliltä, jokaisen hahmon omatessa omat vahvuutensa ja heikkoutensa.

## Vastaanotto
Amiga Computing 69-lehti antoi pelille arvosanaksi 92% arvostelussaan.

## Lähteet

## Aiheesta muualla
* 
* 
* Team17:sta viralliset kotisivut
Kaarlo Kairisto

**Kaarlo Mooses Kairisto**, vuoteen 1906 **Vahlsten** (26. marraskuuta 1881 Masku – 29. maaliskuuta 1954 Masku) oli kunnallisneuvos, opettaja, päätoimittaja ja yritysjohtaja.

## Henkilöhistoria
Kairiston vanhemmat olivat maanviljelijä Johan Vahlsten ja Karoliina Rosten. Hänen ensimmäinen puolisonsa 1906–1916 oli Alma Aleksandra Rauvola ja toinen vuodesta 1918 Martta Matilda Juva. Kairisto valmistui kansakoulun opettajaksi 1907 ja toimi sen jälkeen opettajana vuoteen 1945 saakka. *[[Turunmaa (sanomalehti)|Turunmaan]]* päätoimittaja hän oli 1934–1952 ja Varsinais-Suomen Sähkö Oy:n toimitusjohtaja vuodesta 1927. Hän osallistui myös Maskun kunnalliselämään, toimien muun muassa kunnanvaltuuston puheenjohtajana yli 30 vuotta, 1919–1950.

## Julkaisuja
* *Lounais-Suomen sankarivainajain muistojulkaisu 1939–1940*, 1940, Väinö Perälä, Otto Holmström,  Juho Silkkilä, Kaarlo Kairisto (toim.)

## Lähteet
Iivari Kajanto

**Iivari Aleksanteri Kajanto** (5. tammikuuta 1892 Laitila – 3. maaliskuuta 1967 Kokemäki) oli päätoimittaja ja pakinoitsija, joka julkaisi myös useita osuusliikkeiden historiikkeja.

## Henkilöhistoria
Kajannon vanhemmat olivat maanviljelijä Kaarle Kustaa Lukkala ja Maria Sabina Blom ja puoliso vuodesta 1917 Anna-Maria Valli. Iiro Kajanto oli heidän poikansa. Iivari Kajanto kävi maamieskoulun 1910, kansakoulun 1913 ja metsäkoulun 1916. Hän toimi sitten lyhyen aikaa metsätyönjohtajana, kunnes tuli *[[Länsi-Suomi (sanomalehti)|Länsi-Suomen]]* toimittajaksi 1917–1921 ja vielä myöhemmin 1923–1934 lehden toimitussihteeriksi ja pakinoitsijaksi. *[[Vakka-Suomi (sanomalehti)|Vakka-Suomen]]* päätoimittaja hän oli 1921–1923 ja *[[Lalli (sanomalehti)|Lallin]]* 1934–1962. Pakinoitsijana Kajannon nimimerkki oli *Kalle-Kustaa*. Kajanto osallistui muun muassa Kokemäen kunnalliselämään, sanomalehtialan järjestö- ja yhdistystoimintaan sekä Maalaisliiton toimintaan.

## Julkaisuja
* *Eurajoen osuuskauppa r.l. 1905–1945: toimintakertomus vuodelta 1945*, 1946
* *Kokemäen osuuskauppa rl. 1917–1947: selostus kaupan vaiheista kolmen vuosikymmenen aikana*, 1947
* *Eurajoen osuuskauppa, 1905–1955*, 1955
* *Harjavallan osuuskauppa 7.5.1908–7.5.1958*, 1958
* *Kauppakunta Sataharju 1915–1965: katsaus kaupan vaiheisiin puolen vuosisadan aikana*, 1965
* *Kiukaisten osuuskauppa 1916–1966*, 1966
* *Vihreät veljekset: puoli vuosisataa Maalaisliitto-Keskustapuolueen Satakunnan piirijärjestön ja sanomalehti Lallin toimintaa*, 1967
* *Kokemäen osuuskauppa 1917–1967 / Katsaus kaupan vaiheisiin puolen vuosisadan aikana*, 1967
* *Valitut pakinat*, 1968, toim. Iiro Kajanto

## Lähteet

## Aiheesta muualla
* Pertti Virtaranta, 1968. *Merkittävä pakinakokoelma. Valitut pakinat, Kalle-Kustaa (=Iivari Kajanto)*.  Eripainos: Virittäjä, n:o 3, 1968.
Ninsar

**Ninsar** tai **Nin-šar** (sumeriksi "taimen valtiatar") on sumerilainen äitijumalatar. Hän oli joko Enlilin tai Enkin puoliso, jolle hän synnytti yhdeksän päivän raskauden jälkeen jumalatar Ninkurran, josta tuli myöhemmin Uttu-jumalattaren äiti.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Ninkurra

**Ninkurra** on mesopotamialainen äitijumalatar. Hän oli lyhyen aikaa joko Enlilin tai Enkin puoliso, ja synnytti yhdeksän päivän raskauden jälkeen jumalatar Uttun. Toisen myytin mukaan Ninkurra oli Nin-imman äiti.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet